### 16

# [Bóthajtásos az én szobám, …]

Bóthajtásos az én szobám,
A hódvilág se nem süt rám;
De a fényös nap súgárja
Piros orcámat sárgíjja.
Csittög-csattog a vasajtó.
Talán gyün a tömlöctartó?
Vizitálja a rabokat:
Föl ne akasszák magukat.
Vizitálja fejemalját,
Nem szödtem-e föl a téglát;
Nem szödtem-e föl a téglát;
Nem mondtam-e jóéccakát?
Tudod, babám, mit fogadtá,
Mikor velem együtt vótá?
Hogyha rab tanálok lönni,
Gondomat fogod viselni.
Sokat sírtam, sóhajtoztam:
Más jóllakott, én koplaltam;
Erős ajtó a závárom,
Húsz kiló vas a lábamon.
Erős ajtó vasrostéllya;
Nyújtsd be, babám, karod rajta!
Egy icce víz, messző étel,
Jaj, de keserves eledel!1017
Törökbecse (Torontál)