### 2

# [Bizonytalan voltát világ állapotjának, …]

Bizonytalan voltát világ állapotjának,
Változását látván ím minden állatoknak,
Kik ma egészségben vagynak, holnap esnek
Torkában a halálnak.
Ne örüljön bátran senki gazdagságának,
Ékes termetének, sem szép ifjúságának,
Friss öltözetének, aranynak, ezüstnek,
Mert azok mind elmúlnak!
Vízi buborékhoz mi életünk hasonló,
Mezei virággal egyszersmind elmulandó.
Nincsen itt e földön oly erős alkotmány,
Mely lehessen állandó.
Ha mát Isten adta, holnapot nem ígérte,
Minden utaidat erősen megkötözte.
Hogy száz esztendőt élj nagy, jó egészségben,
Talán azt megengedte.112
Kórógy (Szlavónia)