### 173

# [Megdöglött a bíró lova, …]

Megdöglött a bíró lova,
Megnyúzta a bíró maga.
Sej-haj, remoson,
Húzza rá, verje rá, tegye rá takaroson!
Bőre jó lesz lepedőnek
A bíró feleségének.
Sej-haj remoson,
Húzza rá, verje rá, tegye rá takaroson!
Feje jó lesz fejkötőnek
A bíró feleségének
Sej-haj, remoson,
Húzza rá, verje rá, tegye rá takaroson!
Farka jó lesz legyezőnek,
A bíró híres menyének.
Sej-haj, remoson,
Húzza rá, verje rá, tegye rá takaroson!
Bele jó lesz pántlikának
A bíró édesanyjának.
Sej-haj, remoson,
Húzza rá, verje rá, tegye rá takaroson!1459
Hajdúsámson (Hajdú)