### 106

# [Mindennek van szeretője, csak énnékem nincsen. …]

Mindennek van szeretője, csak énnékem nincsen.
Kinek kettő, kinek három, nékem egy szem sincsen.
Ha az isten egyet adna, jaj, de megbecsülném:
Kezét-lábát összekötném, a füstre úgy tenném!
Kiállították a karót, be is állították.
A jányoknak a javát is mind kiválogatták.
Maradt nekem egy nagy boglyas, mi csináljak véle?
Bondort dugok az orrába, hadd ballagjon véle!1373
Jósvafő (Abaúj-Torna)