### 439

# [Nem szabad, nem szabad a házunkhoz járni. …]

Nem szabad, nem szabad a házunkhoz járni.
S kinek az udvarán hat ökör nem jár ki.
Hatökrös legénynek inkább odaadnak,
A szegény legénynek csak ajtót mutatnak.
A gilice a párját a széltől es félti;
S a legény a leányt sokszor megöleli,
– Kicsi rózsám, féltlek, hogyne féltenélek.
Te vagy a szépsége az egész környéknek.
Az egész környéknek s három vármegyének,
S a legények mindenütt csak rólad beszélnek.
– Fekete pántlikám fújdogálja a szél,
Köszönöm galambom, hogy eddig szerettél.
Hogy eddig szerettél, sokszor megöleltél,
S a többiek között ingem sem szígyeltél;
Hogy eddig szerettél, sokszor megöleltél,
S a többiek között ingem sem szígyeltél.759
Déva (Hunyad)