### 6

# [Drága, jó uraim, kedves asszonyaim! …]

ESKÜVŐ UTÁN A VŐLEGÉNY HÁZÁNÁL
Drága, jó uraim, kedves asszonyaim!
Nem voltak hiába fáradozásaim:
Szép menyasszonyt kaptunk a vőlegény mellé;
Ők már egybeforrtak, mindketten egymásé.
Örvendjünk tehát e ritka szerencsének!
S mivel már vége van a szent ünnepélynek,
Családi ünnepély jön, íme, utána;
Foglaljanak helyet egy kis lakomára!
Móré, te meg húzd rá, szóljon a hegedűd!
Lásd, az egész háznép vigadoz és örül.781
Sepsibesenyő (Háromszék)