### 182

# [– Járjad, pap uram a táncot, …]

– Járjad, pap uram a táncot,
Maj egy falka lúdat adok!
– Nem járom, nem tudom.
Nem illik, nem szabad,
Papnak táncot járni!
– Járjad, pap uram a táncot,
Maj egy kövér disznót adok!
– Nem járom, nem tudom.
Nem illik, nem szabad,
Papnak táncot járni!
– Járjad, pap uram a táncot,
Maj egy szép menyecskét adok!
– Járom is, tudom is.
Illik is, szabad is,
Papnak táncot járni!1472
Mohács (Baranya)