### 58

# [Kesereghet az az anya, …]

Kesereghet az az anya,
Kinek két fia katona.
Egyik huszár, a más gyalog;
Úgy kerülik az országot.
Egyik baka, a más huszár,
Pesti kaszárnyába sétál.
– Pesti kaszárnya, repedj meg!
Két szép fiam, szabadulj meg!
– Szabadulnánk, ha lehetne.
Ha Ferenc császár engedne.
Szabadságunk el van zárva
Ferenc császár ládájába.
Elveszett a láda kulcsa,
Nem szabadulunk meg soha.
Megkerül a láda kulcsa,
Megszabadulunk valaha!637