### 15

# [Nem akar aludni a bogárka? …]

Nem akar aludni a bogárka?
Bujj be! Bujj be!
Mert elvisz a madárka.
A madárka ágról lesi,
Mikor szundít már a Sanyi?
Ha elalszik, rózsás bundát hoz a madárka;
Ő lesz az ispán az isaszegi határba.
Szundi, szundi, szunyori,
Szundikál a kis Sanyi.
Vigyáz rá a madárka,
Amíg alszik Sanyika.
Szundi, szundi, szunyori,
Sanyika már álmodik:
Ispán lesz a határba,
Bundát hoz a madárka.
Szundi, szundi, szunyori,
Szundikál a kis Sanyi!17
Isaszeg (Pest)