### 126

# [Hogy megházasodtam: megbántam, …]

Hogy megházasodtam: megbántam,
Olyan rossz asszonyra tanáltam;
Ugat, mint a hét vármegye kutyája,
Egész héten be nem áll a pofája.
Szita-rostakíreg,
Maj megöl a míreg,
De hiába!
Hogy én fírhe mentem: megbántam.
Olyan rossz emberre tanáltam;
Ífíltájba jön haza a kocsmábul:
– Piszkos asszony, takarodj ki a házbúl!
Szita-rostakíreg,
Maj megöl a míreg,
De hiába!1398
Nagyszalonta (Bihar)