### 34

# [Éjszaka volt, amikor én születtem: …]

Éjszaka volt, amikor én születtem:
A holdvilág fenn ragyogott az égen.
A jó anyám azt hagyta meg énnékem:
Csikós legyek, ha húsz évet megértem!
Fel is nőttem már tízéves koromra,
Kiszegődtem a mórici pusztára.
– Édesanyám, juhász leszek, nem csikós;
Horgost veszek a kezembe, nem ostort!
Azt beszélik felőlem a faluba,
Hogy a lányok siratnak a faluba.
– Édesanyám, izenje meg: itt vagyok;
A mórici juhászbojtár én vagyok!850
Kiskunhalas (Pest)