### 266

# [Titkon tarték egy ösvénykét, …]

Titkon tarték egy ösvénykét,
Melyen babám, hezzád járék. – Ihajja, de tyuhajja
Irigyeim észrevették,
Ösvénykémet elkertelték. – Ihajja, de tyuhajja!
Nem deszkával, nem karóval,
Hanem rágalmazó szóval. – Ihajja, de tyuhajja!
Átkom fejed felett járjon,
Mikor mondom, reád szálljon. – Ihajja, de tyuhajja!
Nem kívánok egyéb átkot:
Egyél meg egy véka mákot! – Ihajja, de tyuhajja!
S addig élj, amíg megeszed,
Minden nap csak egy-egy szemet! – Ihajja, de tyuhajja!573
Szentivánlaborfalva (Háromszék)