### 4

# [Ezernyolcszáznegyvennyolcba …]

Ezernyolcszáznegyvennyolcba
El kell menni háborúba,
Ha úgy vagyon cédulázva494,
Hogy elveszek a csatába.
Azt is tudom, nem én kezdtem;
Tudom, nem is én végezem.
Most is halnak és születnek,
Nem lesz vége az életnek.
Keljetek fel, Rákócziak!
Ti valátok magyar fiak.
Lássátok meg nagy romlását:
Magyar hazánk pusztulását.
Szép meghalni a hazáért,
Virtust tenni a nemzetért;
Szép meghalni a hazáért,
Virtust tenni a nemzetért.495
Csík