### 20

# [Párdány város szép helyön van, …]

Párdány város szép helyön van,
Mer a világ közepin van.
Ott álltam a mérték alá,
Mikor löttem katonává.
Katona se löttem vóna,
Ha az apám nem lött vóna;
De az apám beíratott
Mikor bőcsőbe ringatott;
Édösanyám mögsiratott,
Mikor édös tejet adott.
Úgy elmögyök, möglássátok,
Hogy hírömet se halljátok.
Nemhogy híröm hallanátok,
Levelemet sem kapjátok;
Ha levelem kaphatjátok,
Azt is sírva olvassátok.597
Magyarszentmárton (Torontál)