### 11

# [Kiküldötte Ferenc császár …]

Kiküldötte Ferenc császár
Nyalka verbunkját;
Kitétette az utcára
Vörös zászlóját.
Nosza, ide gavallérok!
Vígan táncoljunk;
Tele borral az edényünk,
Vígan mulassunk!
Bor, pecsenye; de jó volna
Most mellé ülni!
De az atyám asztalától
Meg kellett válni.
Nem ugrálok, nem táncolok
Most jókedvemből.
Csak ugrálok, csak táncolok
Kénytelenségből.
Felülök pej paripámra,
Elmasírozok;
Már én, édes, kedves rózsám,
Többet nem szólok.
A kardomnak markolatja
Tiszta ezüstből;
Ki van rakva csillagokkal,
Nem öntött rézből.
Ha erre a nap reásüt,
De szépen fénylik,
Amellyet sok édesanyák
Sírva könnyezik.
Katonaság, de szép élet!
Jaj, de csak nézni!
Jaj, de erős kinek-kinek
Köztük szenvedni!
Aki eztet el nem hiszi,
Tessék beállni;
Lehet eztet rövid idő
Alatt próbálni.588