### 221

# [Úgy elmennék, ha mehetnék, …]

Úgy elmennék, ha mehetnék,
Ha magammal szabad lennék!
Nem vagyok magammal szabad:
Kezemen, lábamon lakat.
Kezem fejemre kapcsolom,
Kezem fejemre kapcsolom.
Magam jajszóval siratom,
Magam jajszóval siratom.
Úgy elmennék a bú elől,
Ha a bú nem menne elől,
De a bú mind elöl megyen
S nekem utána kell mennem.
Mer a bánat olyan állat,
Ha keresed, nem találod;
Ha futsz tőle, fut utánad,
Ha futsz tőle, fut utánad.
Az öröm előlem kitér,
Az öröm előlem kitér;
A bánat hátulról elér,
A bánat hátulról elér.
Tiltnak, rózsám, tiltnak tőled,
Tiltnak, rózsám, tiltnak tőled,
Titkon se beszéljek veled.
Titkon se beszéljek veled!
Életembe gyűlöljelek,
Életembe gyűlöljelek;
Ahun látlak, kerüljelek,
Ahun látlak, kerüljelek!
Egyik utcán kikerüllek,
Egyik utcán kikerüllek,
A másikon megölellek,
A másikon megölellek.
Egy ösvényen jártam hozzád,
Azt is elkertelte anyád.
Se nem tüssel524, se nem fával,
Csak az irigyek szavával.525
Magyarlapád (Alsó-Fehér)