### 25

# [Én el menyek, te itt maradsz, …]

Én el menyek, te itt maradsz,
Tőlem több panaszt nem hallasz;
Megnyughatol panaszimtól,
Gyenge szájam csókjaitól.
Móduvának nagy a szílye438,
Istenem, vígy ki belőle!
Mett ha ki nem vissz belőle,
Meghasad a szívem benne.
Indulj útnak, borulj búnak.
Ne higgy, rózsám, minden szónak!
Jaj, mett akik neked szónak,
Tudd meg, nem mind jódra vannak.439
Andrásfalva (Bukovina)