### 48

# [Kossuth Lajos, Kossuth Lajos Debrecenből elindult. …]

Kossuth Lajos, Kossuth Lajos Debrecenből elindult.
A lovárul, a lovárul a rézpatkó mind lehullt.
– Hajtsd meg, kocsis, azt a lovat, hadd fusson!
Énutánam szegény Magyarország soha többet ne sírjon!
De szeretnék, de szeretnék én Kossuthtal beszélni;
Megkérdezném, megkérdezném: lehet-e még remélni?
Megmondanám én azt neki magának:
Nagy adója, sej, de nagy adója van a magyar hazának.547
Bodony (Heves)