### 24

# [Édesanyám, hol van az az édes téj, …]

Édesanyám, hol van az az édes téj,
Kivel engem katonának neveltél?
Adtad volna tejedet a lányodnak,
Ne neveltél volna fel katonának!
Besorozott katonának a német,
Most tapodom azt a tizennyolc évet.
Most vagyok az élet legszebb korába,
Felöltözök abb’ a szürke ruhába!
Mikor engem a főorvos vizitál,
Veregeti a vállamat, meg-megáll:
– No, te fiú, jó leszel katonának,
Mégpedig egy harminckettős bakának!602
Perecsen (Szilágy)