### 9

# [Olyan árva nincs több, mint én. …]

Olyan árva nincs több, mint én.
Az ég alatt s a főd színyén.
Sírhatok es, bánkódok es,
Illik nekem, ha sírok es.
Fekete sár, fehér üröm48,
Nekem a bú nem nagy öröm.
Úgy tele vagyok bánotval,
Mint a fűszál vízharmatval.
Úgy meg vagyok keseredve,
Mint a nyírfa tekeredve.
Annyi bánat a szűvemen:
Kétrét hajlott az egeken.
Még ha egyet hajlott vóna,
Szűvem meg is szakadt vóna.
Fehér ruha a fejemen,
Fekete bú a szívemen.
Úgy elmegyek, meglássátok,
Soha hírem nem halljátok.
Mikor hírem meghalljátok,
Levelemet olvassátok.
Talán akkor megbánjátok,
Hogy vélem rosszul bántatok.
Nézem az eget s a fődet,
Eszem az árva kenyeret.
Többet könyvet, mint kenyeret
S iszom a sanyarú vizet.49
Frumósza (Moldva)