### 16

# [Gergő pápa napja ma van e világba. …]

Gergő pápa napja ma van e világba.
Készülj, gyerök, mindjár viszünk iskolába.
Eleget hevertél itthon a kuckóba;
Sokat kandikáltál a kásás fazékba.
Ne bújj azér, István, Gyurka, Pétör, Jankó!
El ne szaladj, András, Mihály, Samu, Ferkó!
Könyvet vétess, József, Dániel és Lackó!
Elbírsz egy ábécét te is, öcsém, Palkó.
Jó tanítónk vagyon, szereti a játszást:
Nyárban mögengedi a jégön csúszkálást,
Fölhőszakadásban a sárkányhordozást.
Oskolánkban, elhidd, gyakran tekét játsznak;
Érötte nem bántnak, ha rajta nem kapnak.
Az apró gyerökök síppal sípolgatnak.
Bizonyítja, öcsém, hogy ezök így vannak.
Templom körül fogunk mindennap verebet;
Ha utólérhetjük, mindönnap ezöret.
Néköd is, jó öcsém, adhatunk eleget.
Kezecskédbe tösznek pogácsát, melegöt.
Dikszi, salagurdi176, gúnyolódó fickó!
Lám olyan kényös vagy, mint Pipédi Lackó!
Öregapád lögyön egy nagy dobár177 zacskó!178
Hódmezővásárhely (Csongrád)