### 106

# [Jaj de jó, jaj de jó a bakának, …]

Jaj de jó, jaj de jó a bakának,
Bakancsát kitisztítja magának;
Míg a huszár a lovát pucolja,
Bakagyerek a babáját karolja.
Mégis jobb, mégis jobb a huszárnak,
A lovát kitisztítja magának;
Bal lábát teszi a fényes kengyelbe,
Maga pedig büszkén ül a nyeregbe.
Mégis rossz, mégis rossz a bakának,
Bakancsát kitisztítja magának;
Borjúját veszi a hátára,
Maga pedig licseg-locsog a sárba.717
Csehi (Vas)