### 38

# [– Mi vót, éldes mátkám, …]

MENYASSZONYPORKOLÁS
– Mi vót, éldes mátkám,
Gyócsos szép ágyadon,
Gyócsos szép ágyadon?
– Rózsatej szép testöm
Nyugodt gyócságyamon,
Nyugodt gyócságyamon.
– Mi vót tejtestedön,
Gyócsos szép ágyadon,
Gyócsos szép ágyadon?
– Liljomfehér ingöm,
Rózsa tejtestömön,
Rózsa tejtestömön.
– Mi vót liljom ingödön,
Mi gyűrte meg így e(l),
Mi gyűrte meg így e(l)?
– A szép Vanda Ferke
Borótt rá múlt éjjel,
Borótt rá múlt éjjel.847
Ipolybalog (Hont)