### 25

# [Betyárgyerek az erdőbe …]

Betyárgyerek az erdőbe
Bújdosik a sürüségbe.
Elgondolta ő magába,
Hová legyen éccakára?
Megy babája ablakára,
Bekopogtat duhaj924 módra,
Bekopogtat duhaj módra:
– Itthon-e az öreg gazda?
– Nincs itthon az öreg gazda,
Kerülj, babám, az ajtóra!
Az ágyam is meg van vetve:
Hogyha tetszik, feküdj bele!
– Nem fekszek én az ágyadra,
Nem keltesz föl éjféltájba!
– Fölkeltelek, babám, jókor,
Éjfél után egy órakor.
– Éjfél után egy az óra;
Kelj föl, babám, ülj a lóra!
Még a kutyák sem ugatnak;
Irigyeid mind alszanak.
– Nyereg, kantár, de sallangos925;
Kis pej lovam térdig sáros.
Hortobágynak keskeny vize;
Kis pej lovam, ne félj tőle!
– Akármilyen ködös idő,
Akárhogy esik az eső,
Én a rózsám fölkeresem,
Mert én igazán szeretem.926
Bugac-Alsómonostor (Pest)