### 161

# [Kertek alatt faragnak az ácsok, …]

Kertek alatt faragnak az ácsok,
Hidat vernek a magyar utászok;
Hidat vernek, át kell rajta menni,
Lesz megint a halaknak mit enni.
Vízbe hull a honvéd ezerszámra,
Se a Horthy, sem Hitler nem bánja:
Azért küldték orosz csatatérre,
Hogy a halál legyen itt a bére.
Mi bajom van nékem az orosszal?
Nem bántott meg soha semmi rosszal!
Ha a német haddal támadt rája,
A magyarnak mi köze hozzája?
Bár a Dont én sose láttam volna,
Pórul akkor itt nem jártam volna;
Békességgel otthon ültem volna,
Orosz sírba nem kerültem volna.801
Mecsekszabolcs (Baranya)