### 76

# [Nem vagyok én senkinek sem adósa, adósa; …]

Nem vagyok én senkinek sem adósa, adósa;
Él még az én feleségem édesanyja, édesapja
Meg annak az apósa, anyósa:
Eb fél, kutya fél, míg az ipam1091, napam1092 él;
Eb fél, kutya fél, míg az ipam, napam él.
Szép vagyok én, csak a szemem fekete, fekete;
Nem vagyok én az erdőbe remete, remete.
Eb fél, kutya fél, míg az ipam, napam él;
Eb fél, kutya fél, míg az ipam, napam él.
Szomszédasszony pirosbarna leánya, leánya,
Annak vagyok szeretője, babája, babája.
Eb fél, kutya fél, míg az ipam, napam él;
Eb fél, kutya fél, míg az ipam, napam él.
Még azt mondja az a kislány: vegyem el, vegyem el!
Meg se kérdi, hogy majd mivel tartom el, tartom el?
Eb fel, kutya fél, míg az ipam, napam él;
Eb fel, kutya fél, míg az ipam, napam él.
Eltartom hétköznap búzakenyérrel – kenyérrel,
Vasárnap, ha más nem jut már: veréssel, veréssel.
Eb fél, kutya fél, míg az ipam, napam él;
Eb fél, kutya fél, míg az ipam, napam él.1093
Tunyog (Szatmár)