### 398

# [A pünkösdi rózsa …]

A pünkösdi rózsa
Nyárba virágozik;
Az én édesem es
Akkor házasodik.
– Vaj igyál, vaj egyél,
Vaj megházasodjál:
Más ember ajtaján
Ne arcátlankodjál!
– Nem eszem, nem iszom,
Meg se házasodom,
Más ember ajtaján
Nem arcátlankodom.
– Vaj menj el mellőlem,
Vaj ülj le melléjem;
Karcsú derekodat
Ne ringasd előttem!
Vaj, elmejek vélled,
Vaj meghalok érted;
Vaj piros véremmel
Fődet festek érted.
S ha gondolod, rózsám,
Hogy megélhetsz véllem,
Fogd meg a jobb kezem,
S úgy beszélgess véllem!
S ha gondolod, rózsám,
Nem élhetsz meg véllem,
Fogd meg a bal kezem,
S úgy búcsúzz el tőllem.
A búcsú végire
Sírjon egyik szemed!
Sírjon mind a kettő,
Mint a záporeső.713
Pusztina (Moldva)