### 143

# [Masérozunk észak felé, …]

Masérozunk észak felé,
Elmegyünk a porosz elé.
Elmegyünk a porosz elé,
Nem fekszünk a rózsánk mellé!
Lógerkaró a sátorom,
Fegyver árnyékában nyugszom.
Fegyver árnyékában nyugszom,
Sirathatsz már, kis angyalom!
Lógerkaró le van verve,
Köpönyegem ráterítve;
Köpönyegem a sátorom.
Sirathatsz már, kis angyalom!
Csütörtökön virradóra
Nap is gyászba borult arra,
Gyászba borult, éjszakára,
Július harmadikára.
A nagy ágyúk zúgadoznak,
Apró fegyverek ropognak;
Fejem fölött kard megfordul,
Piros vérem földre csordul.
Jaj, istenem, nagy a bajom,
Mert a vérem folyik nagyon;
Tele van már a bakancsom.
Sirathatsz már, kis angyalom!
Tele van már a kis csizmám,
Sirathatsz már, édesanyám!
– Orvos uram, kérem szépen:
Ne hagyja folyni a vérem;
Kötözze be a sebemet,
Mentse meg az életemet!
– Bekötözöm a sebedet,
Megmentem az életedet.
Megmentem az életedet.
Elvehedd a szeretődet.776
Szeged-Alsóváros (Csongrád)