### 5

# [Pálteleki pusztába szépen szól a muzsika; …]

Pálteleki pusztába szépen szól a muzsika;
Pálteleki intéző a levelünket most írja.
Írjad, írjad, seje-haj, majd én elmagyarázom:
Pálteleki pusztába nincsen megmaradásom.
Pálteleki intéző ha fölül a lovára,
Szomorúan letekint a répa-kapássira;
Szomorúan letekint, hullanak a könnyei:
Savanyú tészta miatt nem akarnak maradni.1288
Bakonyszentlászló (Veszprém)