### 8

# [Édesanyám, békességben …]

ANYA FELETT:
Édesanyám, békességben
Éljél itten csendességben!
Mikor pedig innét elmégy,
Fejedre gyöngykoronát tégy!
Jézus, lelkem aranylánca,
Mennyei gyűrűm zománca,
Melyet ujjamba ma tettél,
Hogy véreddel eljegyzettél.
Eljegyzettél egy személynek:
Egy mennyei vőlegénynek,
Kinek szerelmébe élek,
Most, hogy már vele beszélek.
Ó, setét sír, fedd bé testem,
Melybe nyugalmam kerestem;
Add meg várt boldogságomat,
Vedd be az én koporsómat!139
Hódmezővásárhely (Csongrád)