### 67

# [Meguntam már a bujdosást, …]

Meguntam már a bujdosást,
Hegyen-völgyön a mulatást;
Papot illet a Szentírás,
Szegény legényt katonaház.
Napnyugaton fordul a szél;
Padovából jön a levél:
Katonának kell elmenni,
Újra háború fog lenni.
Nem szép élet, nem gyöngyélet,
Aki mindig otthon élhet,
Mer úgyis csak meg kell halni,
Betegágyban elhervadni.
Katonaság az uraság,
Tiszteli az egész világ;
Nincsen gondja sóra, borra,
Nagy pompára, koporsóra.
Nem látja az édesanyja,
Nem sír a kedves galambja;
Siratják majd a pajtások!
Hazahallik a sírásuk.648
Kisdobsza (Somogy)