### 156

# [Nincsen nálunk ollyan asszony, …]

Nincsen nálunk ollyan asszony,
Mint Csimáné, mint Csimáné
Komámasszony.
Megsüti a túrós lepényt,
Arra várja, arra várja
A sok legényt.
– Ha a lepényt megettétek,
Panni lányom, Panni lányom
Elvegyétek!
– Nem kell nekünk a kend lánya,
Három rőfös1435, három rőfös
A szoknyája.
– Ne nézzétek a szoknyáját,
Csak a leányt, csak a leányt
Őtet magát!
– Nem sokat ér a kend lánya,
Hogyha lompos, hogyha lompos
A szoknyája.1436