### 269

# [Csak titokban akartalak szeretni, …]

Csak titokban akartalak szeretni,
De ki kellett annak világosodni.
No de nem baj, hadd tudja meg a világ!
Így is, úgy is hű leszek én tehozzád.
Nincs édesebb a fekete szőlőnél;
Nincs igazabb az első szeretőnél,
Mert az első tud igazán szeretni;
Ha elhagy is, nehezen tud feledni.
Jaj, de nagyon messze vagyok tetőled,
Mégis mindig álmodozom felőled!
Messze vagyok, de sohasem feledlek.
Nem vétek az, hogy igazán szeretlek.576
Alsókéked (Abaúj-Torna)