### 11

# [Egy kicsi madárka …]

Egy kicsi madárka
Hozzám kezde járni;
Virágos kertemben
Fészket kezde rakni.
De azt az irigyek
Észre kezdték venni,
Kicsi madár fészkét
Széjjel kezdték hánni.
Elment a madárka,
Üres a galicka.
Azt izente vissza:
Visszajő tavaszra.
De nem jöve vissza
A kicsi madárka,
S talán az ő szíve,
Más párra talála.
Hogyha vissza nem jő,
Tudom, mást keresett;
Az ő fájó szíve,
Tudom, mást szeretett.
Hogyha vissza nem jő
Búzapiroslásra,
Akkor, tudom, nem jő
Többet soha vissza.304
Kászonimpér (Csík)