### 9

# [A szecsei réten …]

A szecsei réten
Két szál majoránna
Gyönggyel harmatozik,
Gyönggyel harmatozik.
Alatta folyik el
Egy szép csendes patak,
Abba mosakodik,
Abba mosakodik
Egy pár fehér galamb.
Egyik fehér galamb
Bukta Panni vóna,
Másik fehér galamb,
Másik fehér galamb
Bakos Pista vóna.
Bukta Panni ágya,
Deszkanyoszolyája,
Bár fenyőből vóna,
Bár fenyőből vóna,
Hogy ne nyikorogna.
Hogy az ő párjával,
A Bakos Pistával
Csendesen nyugodna,
Csendesen nyugodna;
Ketten szerelmesen.248
Úri (Pest)