1343 Nagy kérdés, hogy külön műfaji csoportot alkotnak-e? Ennek eldöntéséhez még nincs elegendő gyűjtött adatunk. Mindenesetre ez a kevés szöveg így egymás mellett valamelyest különbözik a szomszédos dalcsoportoktól: a színhely bennük a gyár, a téma pedig az üzemi munka, főként pedig a szerencsétlenségek. Némi fény derül parasztságunk tartózkodására és félelmére. (Ennél többet aztán nem is tudunk meg.) Ezek az új tartalmú dalok formájukat tekintve teljesen hagyományosak, egy-két változat közelít a balladaforma felé.

Elsietett volna végleges megállapítást tenni, de mintha az Alföldön kevesebb ilyen dalt ismernének, mint az iparosításban előbbre jutott vidékeken.