### 171

# [A hajnali csillag ragyog; …]

A hajnali csillag ragyog;
Most is a babámnál vagyok.
Jaj, istenem, de szégyenlem,
Hogy reggel kell hazamennem!
Többé már ezt nem teszem,
Hazamegyek, lefekszem,
Szép csendesen kialuszom magamat.
Egész éjjel nem aludtam,
A babámat csókolgattam.
Olyan édes volt a csókja,
Mintha csupa méz lett volna.
Többé már ezt nem teszem,
Hazamegyek, lefekszem,
Szép csendesen kialuszom magamat.472
Gyöngyöstarján (Heves)