### 8

# [Kevés hold jut egy kaszára, …]

Kevés hold jut egy kaszára,
Elfogy karácsony napjára…
Zálogolni megy a bíró,
Nem tartja fenn a sok síró.
Gyermek menne iskolába,
Nincs kenyér a tarisznyába.
A házon rongyos a fedél,
A gólya rászállni sem mér.
A sok adó terhe alatt
A házgerenda majd leszakad.
Jár mindég a végrehajtó
Vizsgálni, van-é dobra való?
Sok helyről búsan távozik,
Nyomort lát és sóhajtozik:
– Ezt nem lehet eldobolni,
Szörnyű nehéz kiutalni!1324
Orosháza (Békés)