### 121

# [Istenem, istenem, …]

Istenem, istenem,
Pálinkát adj nekem,
Könyörülj az én gégölömön,
Én vagyok, aki
A bort nem szereti,
A pálinkát
Szemével sem nézheti!
Ha én meghalok,
Tizenhat akós740 hordó
Dongájából legyen
A koporsóm csinálva,
Túrós-tejfölös
Haluskával legyen
Az kicifrázva!
Fejem fölött
Két szál kolbász égjen
Gyertya helyett,
Tizenhat éves kislány
Mondja felettem
A rekviemet!
Már idestova
Kész a Szent Mihály lova,
A temető kapujánál
Le is tegyenek,
A síromba szépen csendesen,
Le is eresszenek!
Hadd mondják az angyalok:
– Sej, jó borivó,
Vigyék a mennyország közepére,
A pokol sötét fenekére,
Ámen!
Jöjj el, jöjj el,
Boroshordó!
Hasam légyen
A koporsód!
Borosflaskók,
Sirassatok!
Mert meghalt
Keresztapátok.
Jöjj el, jöjj el,
Söröshordó!
Hasam légyen
A koporsód!
Sörösflaskók,
Sirassatok!
Mert meghalt
Keresztapátok!
Ámen!741