### 37

# [Siratom magamat, …]

Siratom magamat,
Elmúlt napjaimat.
Bízom Istenre dolgomat:
Eligazítja bajomat.
Siralmim nem múlnak,
Bánatim újulnak.
Orcámrul könnyeim hullnak;
Engöm a fák is siratnak.
Tigris-téjjel tartott
Fölnevelő dajkám;
Nem tom, ki vót én mustohám,
Kinek bánatját ruházta rám?
Hol vannak napjaim,
– Tengörnek habjai:
Keserűségnek árjai –
Eletömnek víg órái?72
Szeged-Felsőváros (Csongrád)