### 67

# [Kinek kell a lencse, jó, friss tepertővel? …]

Kinek kell a lencse, jó, friss tepertővel?
Itt a káposzta is húsos tőtelíkkel.
Kinek kell a borsó jó, füstös kólbásszal?
Itt a lágy cipó is a boroskancsóval!
Igyunk tehát, pajtás! Tudjuk, kiír, miír:
Az úr Jézus Krisztus eljövetelíír!
Ha csakugyan eljött, ha itt van valóba,
A kis Jézuskára ürítem poharam:
Éljen a Messiás, a kis Jézus éljen.
Pásztorok, hajtsatok néki térdet mílyen!247
Nagyszalonta (Bihar)