### 126

# [Esik a förgeteg, …]

Esik a förgeteg,
Lukas a köpönyeg.
– Eresszé be, babám,
Mer mögvösz a hideg!
Vagy a hideg mögvösz,
Vagy szeretőm nem lösz;
Kettő közű, rúzsám,
Valamelyik meglösz.
Szélös Tisza vize,
Kesköny palló rajta.
– Ne mönj rá, galambom,
Mer leeső rúlla.
Tisza-víz emíszt mög
Vagy a szélös Duna;
Ne mönj rá, galambom,
Beleeső rúlla!
– Nem esök én bele
A Tisza vizibe;
Inkább esök, rúzsám,
Véled szerelömbe.424
Szeged (Csongrád)