### 301

# [Hej, rozmaring, rozmaring, …]

Hej, rozmaring, rozmaring,
Leszakadt rólam az ing.
Ha leszakadt, se bánom,
Úgy sincs, engem ki szánjon.
De sok esső, de sok sár!
De sok kislány megcsalt már!
Ha még ez az egy megcsal,
Megátkozom, ha meghal!
Hogyha én azt tudhatnám:
Szebbet szeretsz nálomnál,
Itt a Tisza folydogál,
Mindjárt beleugranám.
Házad előtt sétáltam,
A kapudba megálltam.
Sírásodat hallgattam;
Jaj, de megszomorodtam!611
Bágyog (Sopron)