### 127

# [Kis pej lovam csak a fődet kapálja, …]

Kis pej lovam csak a fődet kapálja,
Hosszú szabadságra mén a gazdája.
– Gyere, muszka753, fog(d) mög a kantárszárját,
Hogy vetöm le Ferenc Jóska mundérját!
Kapitány úr kiállítja századját,
Sorrú sorra vizitálja sarzsiját:
– Jaj, de kevés, aki nyócvannégybeli;
Októberba szabadságra ereszti.
Kis pej lovam, ne bánakozz énértem,
Három évig jó gondodat viseltem!
– Kapitány úr, köszönöm a jóságát,
Visszaadom ezt a komisz sarzsiját.
Betőtöttem három évet, hat napot,
Kapitány úr, szalutálni nem fogok!
Kapitány úr azt hagyta a parancsba:
– Pucoljátok mög a lovat tisztára!
Parancsolja a vén, büdös anyjának,
Ne pediglen hároméves huszárnak!754