### 20

# [Lement a nap, csillag van az égen, …]

Lement a nap, csillag van az égen,
Varga Julcsa mezítláb a jégen,
Sajnálta a cipőjét felhúzni,
Garzó Péter nem vesz többet néki.
Garzó Péter beállt katonának,
Aranykardot választott magának.
Aranykardnak rózsafa a nyele,
Rá van írva Varga Julcsa neve.
Varga Julcsa beállt szobalánynak,
Ciroksöprűt választott magának.
Ciroksöprű, rózsafa a nyele,
Rá van írva Garzó Péter neve.
Garzó Péter beállt katonának,
Acélfegyvert csináltat magának.
Acélfegyver, rózsafa a nyele,
Rá van írva Varga Julcsa neve.261
Újkígyós (Békés)