302 A koldusénekek foglalkozáshoz és alkalomhoz kötöttek, céljuk a könyörületes szívek megindítása. Ennek érdekében elpanaszolják a koldusok keserves sorsát, adakozásra szólítanak föl, és áldást mondanak. A koldusok repertoárjába tartoznak még az egyházi népénekek, a különféle panaszdalok és keservesek, sőt az epikus históriák is. Külön fogalom, illetve foglalkozás az énekes koldus, aki vásárokon csillogtatta tudományát, koldulta a krajcárokat. A tehetségesebbje templomi előénekes és a katolikusoknál búcsúvezető is volt egyszersmind. E különféle koldustípusok a vaskos néphumor céltáblái: sok visszájára fordított paródiában (búcsúzók, búcsúénekek, panaszdalok stb.) figurázzák ki őket.

Gyűjteményünk itt a koldusok saját énekeit adja közre, szövegeink mind dél-alföldiek.