### 65

# [Bort iszunk mi, ugye, pajtás? …]

Bort iszunk mi, ugye, pajtás?
Nem is vízzel élünk, mint más!
Majd ha eljön az utolsó:
Isten veled, jó éccakát, boroskancsó!
Ha meghalok, majd elásnak,
Mi gondja lesz arra másnak?
Csak te, édes, el ne felejts!
A síromra, sírhalmomra szőlőt ültess!
Ne vigyetek temetőbe,
Temessetek szőlőhegybe,
Hogy tudják meg az emberek:
Itt nyugszik egy jó borivó magyar gyerek!939
Szentkirályszabadja (Veszprém)