### 313

# [Verjen meg az Isten téged! …]

Verjen meg az Isten téged!
Te szerettél, nem én téged;
Te szerettél, nem én téged.
Jó szerető lettél volna:
Minden este jöttél volna;
Minden este jöttél volna.
Másnak jó tanácsot adtál,
Engemet csak csalogattál;
Engemet csak csalogattál.
Szerethettél volna mást is:
Rajtam küjjel623 virágszált is;
Rajtam küjjel virágszált is.
Ha elmész is, járj békével,
Rólam se felejtkezzél el;
Rólam se felejtkezzél el!
Mennyit sírtam én teérted,
S mégis elmaradtam tőled;
S mégis elmaradtam tőled.
Szeretetnek nagy a titka,
De jó annak, ki nem tudja;
De jó annak, ki nem tudja!
Szerettelek tiszta szívből,
De elhagylak keservemből;
De elhagylak keservemből.624
Onest (Moldva)