307 A vásári árusok portékáikat többnyire dallam nélküli rigmusokkal reklámozták. Úgy látszik, e minden költőiséget nélkülöző versek e célnak megfeleltek: felhívó, bemutatkozó és árubemutató, illetve dicsérő résszel kezdődnek, fölsorolják az árucikkeket és az olcsó árral, jó minőséggel és egyéb fogásokkal csalogatják a vevőket, vagy küldik odább a bámészkodókat. (Itt némi humorérzék azért nem tagadható meg tőlük!) E jellegtelen rigmusok között egy-két vándordal, átalakított szerelmi dal is akad.

Az eddigi szórványos gyűjtések az ország középső megyéire korlátozódtak.