### 444

# [Végigmentem a kékedi főutcán, …]

Végigmentem a kékedi főutcán,
A szeretőm éppen szemközt jött reám.
Haragszik rám, két szemével mutatja;
Még a köszönésemet se fogadja.
– Barna kislány, nem kívánok egyebet:
Boruljanak rád a sűrű fellegek;
Kilenc doktor orvossága mind kelljen;
A sírodban nyugodalmad ne legyen!
Szeretnék én a templomba elmenni,
Mikor viszik a babámat esküdni.
Meghallgatnám, hogyan dobog a szíve,
Hogyan tagad ki engemet belőle!766
Alsókéked (Abaúj-Torna)